**ikt.szám: ……../2021.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2021. június 30- én 18 óra 00 perckor megtartott nyilvános üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

 Szalóky Nándor Polgármester

 Szakács Balázsné alpolgármester

 Kolonics Szilvia

 Tima Zoltán Ferenc

 Tóth Péter

 képviselők

**Távol van**: -

**Tanácskozási joggal jelen van:** Novák Edit aljegyző

Meghívott: -

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5 fő jelen van. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**18/2021.(VI.30.) önkormányzati határozat**

Nagyacsád Község Önkormányzatának képviselő-testülete 2021. június 30-i ülésének napirendjét az alábbiak szerint határozza meg:

1. Veszélyhelyzet ideje alatt hozott döntésekről tájékoztatás nyújtása

Előadó: polgármester

1. A VP6-7.2.1.1-20 kódszámú Helyi termékértékesítést szolgáló piacok infrastrukturális- és eszköz fejlesztése elnevezésű pályázattal kapcsolatos ügyek

Előadó: polgármester

1. Vegyes ügyek

Előadó: polgármester

Napirendek tárgyalása:

1)Veszélyhelyzet alatt hozott döntésekről tájékoztatás nyújtása

Előadó: polgármester

Szalóky Nándor polgármester tájékoztatja a testületet a döntésekről. Felsorolja azokat. Elmondja, hogy csak a működéshez elengedhetetlenül szükséges döntéseket hozott. Elfogadásra került a 2021 évi költségvetés, módosítva lett az önkormányzat és a közös hivatal 2020 évi költségvetése. Elfogadta többek között a zárszámadást, a családsegítők, házi segítségnyújtók beszámolóját, az átfogó értékelést a gyermekvédelmi feladatokról.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**19/2021 (VI.30.) önkormányzati határozat**

Nagyacsád Község Önkormányzat Képviselő-testülete úgy döntött, hogy elfogadja Szalóky Nándor polgármester veszélyhelyzet alatt hozott döntéseiről szóló tájékoztatását.

Felelős: polgármester

Határidő: értelem szerint

2)A VP6-7.2.1.1-20 kódszámú Helyi termékértékesítést szolgáló piacok infrastrukturális- és eszköz fejlesztése elnevezésű pályázattal kapcsolatos ügyek

Előadó: polgármester

Szalóky Nándor polgármester elmondja, hogy már sokszor volt szó arról, hogy piacot kellene építeni. Jelenleg van pályázati lehetőség. Elmondja, a lehetőségeket. Ha szeretnék, el kell kezdeni a tervezési folyamatot, mert szükséges a költségbecsléshez. Pályázatíró céget kell megbíznunk a pályázat megírásával.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**20/2021 (VI.30.) önkormányzati határozat**

Nagyacsád Község Önkormányzat Képviselő-testülete úgy döntött, hogy pályázatot nyújt be a VP6-7.2.1.1-20 kódszámú Helyi termékértékesítést szolgáló piacok infrastrukturális- és eszköz fejlesztése elnevezésű kiírásra. Felhatalmazza a polgármestert a szükséges intézkedések megtételére.

Felelős: polgármester

Határidő: azonnal

3) Vegyes ügyek

Szalóky Nándor polgármester elmondja, hogy korábban már beszéltek a közösségi ház eladásáról. Megkérdezi, hogy továbbra is az eladás mellett van-e a testület, vagy esetleg felújításra kerüljön, ami után albérletként hasznosítható. Sok pénzt nem akar rákölteni, a villanyvezeték hálózatot mindenképpen cserélni kell.

A Képviselő-testület egyhangúan fenntartja eladási szándékát.

Szalóky Nándor polgármester elmondja, hogy felkér egy értékbecslőt, és intézkedik a megosztással kapcsolatban, ezt követően lehet érékesíteni a vagyonrendeletnek megfelelően.

A július 24 napján tartandó gyerek falunap programját ismerteti. Lesz kerékpár ügyességi verseny, légvár, sétakocsikázás, arcfestés, csillámtetkó. El kell dönteni, hogy mit főzzünk a főzőversenyen. Javasolja a lecsó főző versenyt, mellyel mindenki egyetért. Az önkormányzat főz pörköltet, a vadászok is, a szokásos módon.

Szalóky Nádor polgármester megkérdezi, hogy a vegyes ügyek keretében van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2021. június 30-i nyilvános ülést 19 óra 45 perckor berekeszti.

K.m.f.

Szalóky Nándor Ivanics Barbara

 polgármester jegyző

A jegyzőkönyv tartalmáért felel:

Novák Edit

 aljegyző